חיים שלמה גולובנציץ

הרב חיים שלמה גולובנציץ
הרב חיים שלמה גולובנציץ (ה'תרכ"ט – י' בחשוון ה'תרצ"ט, 4 בנובמבר 1938) היה ראש ישיבה במינסק, רבן של מוהילנה ומוהילב, וראש המועצה הדתית בירושלים.

== קורות חייו ==
נולד ליצחק ואסתר עטיה גולובנציץ (גולוב) בהורודוק שבפלך מינסק. בגיל 14 ברח מבית אביו והחל ללמוד בישיבת וולוז'ין. למד בחברותא עם ראש הישיבה הרב חיים סולובייצ'יק, עד סגירת הישיבה לאחר כשנתיים וחצי.<ref>ראו תיאורו על הניסיונות לסגירת הישיבה בתוך: חיים בהר"ש הומינר, זרע קדש מצבתה: תולדות משפחת הומינר מירושלים, ירושלים חש"ד, עמ' 4.</ref> לאחר מכן למד בישיבת מיר ובישיבת סלבודקה, וכן אצל הרב יצחק בלאזר, ממנו הושפע רבות.

בשנת תרנ"ד (1894 לערך) החל לכהן כראש ישיבה במינסק בבית הכנסת "משכיל לאיתן". הוא עמד בראש הישיבה במשך ארבע עשרה שנים, והעמיד מאות תלמידים ששימשו ברבנות. ביניהם, לדוגמה, הרב שמואל אליהו קאהן, הרב אריה לוין, הרב יעקב קמנצקי, הרב אהרן קוטלר ועוד. גידל בביתו את אחיינו היתום, הרב נחום מאיר קרליץ. כן למדו אצלו דוד זכאי, ברוך ולאדק-צ'ארני ועוד.<ref>צבי גורדון, 'שיחות-חולין של מינסקאים', בתוך: מינסק עיר ואם, כרך א, ירושלים תשל"ה, עמ' 634.</ref>

בשנת תרס"ח (1908 לערך), עקב מחלה, עבר אל העיירה מוהילנה הסמוכה למינסק, וכיהן בה כרב. בשנת תר"ע, לאחר כשתי שנות הבראה, מונה לרבה של מוהילב, לצד הרב שמחה סולובייצ'יק. הוא כיהן כרבה של העיר יותר מעשרים שנה. במסגרת תפקידו עסק רבות בהתרת עגונות ובמאבק לשימור המסורת היהודית, תחת השלטון הבולשביקי שרדף אותו.

בתחילת בשנת תרצ"א (1930), לבקשת אחיינו הרב נחום מאיר קרליץ, נחלץ הרב חיים עוזר גרודזינסקי לסייע כלכלית לרב גולובנציץ, באמצעות הג'וינט וד"ר ברנרד כהן.<ref>אחיעזר: קובץ אגרות, כרך א, בני ברק תש"ל, עמ' קב.</ref>

בשנת תרצ"ב (1932) עלה לארץ ישראל והתיישב בבתי ברוידא בירושלים.<ref>שערי ציון [יד, ז-ט], ניסן-סיון תרצ"ד, עמ' נח.</ref> בירושלים נודע בעיקר בכינוי: "הרב ממוהילב". הוא התמנה לרבה של קהילת "אגודת אחים אנשי אמריקה" ("אמריקאנער שול") בשכונת אחווה, והיה מעורה בחיי הדת והרבנות בעיר.<ref>לדוגמה: הראי"ה קוק, שו"ת דעת כהן, סי' קצז; קול תורה [ד,יא-יב], תמוז אב תרצ"ה, עמ' כב (קריאת רבני העיר לתפילה לשלומו של הרב קוק); [https://il.bidspirit.com/ui/lotPage/source/catalog/auction/5168/lot/17978/אני-מזמין-את-קהל-יראי-השם-להתיצב?lang=he מודעה בעניין מחלוקת השחיטה בשנת תרצ"ז], באתר בית המכירות bidspirit; ועוד.</ref> בשנת תרצ"ז (1937), עם הקמת המועצה הדתית בירושלים, הועמד בראשה כשלצדו סגניו: הרב משה אוסטרובסקי ויוסף שאול אלישר.<ref>ראו: ההד [יב,ז], ניסן תרצ"ז, עמ' 2; [http://jpress.org.il/Olive/APA/NLI_heb/SharedView.Article.aspx?href=DAV%2F1937%2F02%2F16&id=Ar00506&sk=6A4952E6 במועצה הדתית של הקהילה], דבר, 16 בפברואר 1937, עמ' 5.</ref> במסגרת תפקידו פיקח על מערך הכשרות של המועצה.

הרב חיים שלמה גולובנציץ נפטר כבן שבעים בירושלים ביום שישי, י' בחשוון תרצ"ט (1938), ונטמן בבית העלמין בהר הזיתים.<ref>[https://mountofolives.co.il/he/deceased_card/חיים-שלמה-גולובנציץ/#gsc.tab=0 כרטיס הקבר של הרב גולובנציץ באתר הר הזיתים].</ref> בהלווייתו הספידו הרב הראשי, הרב יצחק אייזיק הלוי הרצוג.

=== משפחתו ===
אחיו הוא הרב שניאור פייבוש גולוב, רבה של דרבנה.<ref>אודותיו אצל מאיר ארונובסקי, 'רבני דרבנה: ר' שניאור פייבוש גולוב', בתוך: רוביזביץ, דרבנה והסביבה, תל אביב 1968, עמ' 158-159.</ref> אח נוסף הוא הרב יחיאל מיכל ברקמן, מחבר שו"ת "לב ים".<ref>אודותיו ראו: שמואל גוטליב, אנשי שם, פינסק תרע"ב, עמ' 14.</ref> אחיינו בן אחותו פייגא ציבולניק הוא הרב נחום מאיר קרליץ.

לרב גולובנציץ ורעייתו חיה רחל<ref>[https://mountofolives.co.il/he/deceased_card/חיה-רחל-גולובנציץ/#gsc.tab=0 כרטיס הקבר של חיה רחל גולובנציץ באתר הר הזיתים].</ref> נולדו שבעה ילדים.<ref>[https://www.geni.com/people/שלמה-גולובנציץ/6000000004899021001 ראו רשימה באתר ג'ני].</ref> בנו הרב יהושע מילא את מקום אביו בקהילת "אגודת אחים אנשי אמריקה",<ref>שערי ציון [יט, ד-ו], טבת-אדר תרצ"ט, עמ' סא.</ref> שימש כמו"ץ בירושלים, ומפקח המקוואות במשרד הדתות.<ref>[https://mountofolives.co.il/he/deceased_card/יהושע-גולובנציץ/#gsc.tab=0 כרטיס הקבר של הרב יהושע גולובנציץ באתר הר הזיתים].</ref> נכדו אריה גולובנציץ, בן בנו יצחק,<ref>[https://www.archives.gov.il/archives/Archive/0b07170680034dc1/File/0b07170680909fcc תיק בקשת ההתאזרחות של יצחק גולובנציץ בארכיון המדינה].</ref> הוא איש עסקים ונדבן חרדי, אשר התפרסם בעקבות פולמוס מתחם גולובנציץ בבית שמש שבבעלותו.

== לקריאה נוספת ==
* שערי ציון [יט, א-ג], תשרי-כסלו תרצ"ט, עמ' מב-מג
* תורת ארץ ישראל [י, א-ג], תשרי-כסלו תרצ"ט, עמ' יז
* יעקב גליס, אנציקלופדיה לתולדות חכמי ארץ ישראל, כרך ג, ירושלים תשל"ח, עמ' צט
* משה צינוביץ, מיר: תולדות ישיבת מיר, תל אביב תשמ"א, עמ' 52-53

== קישורים חיצוניים ==
* הרב שלמה גולבנציץ: ליום השלושים, הצופה, 4 בדצמבר 1938, עמ' 3 ([http://jpress.org.il/Olive/APA/NLI_heb/SharedView.Article.aspx?href=HZH%2F1938%2F12%2F04&id=Ar00300&sk=7F283DB8 חלק א], [http://jpress.org.il/Olive/APA/NLI_heb/SharedView.Article.aspx?href=HZH%2F1938%2F12%2F04&id=Ar00305&sk=18843F05 חלק ב])
* [http://forum.otzar.org/viewtopic.php?t=5940#p626758 תמונת הרב שלמה גולובנציץ], בפורום אוצר החכמה

== הערות שוליים ==

קטגוריה:רבנים בלארוסים
קטגוריה:ראשי מועצות דתיות בישראל
קטגוריה:ירושלים: רבנים